देवेंद्र फडणवीस

1. देवेंद्रजी, कामाला लागा - सामना 

नागपुरात संघाचे नेते भय्याजी जोशी यांनी देवेंद्र फडणवीस फार काळ माजी मुख्यमंत्री राहणार नाहीत, असं वक्तव्य केलं होतं. या विधानामुळे विरोधी पक्षांना मानसिक गुदगुल्या झाल्या असतील पण महाराष्ट्रात असे काही घडणार नाही. तेव्हा देवेंद्रजी, विरोधी पक्षनेते म्हणून कामाला लागा, असा सल्ला सामनाच्या अग्रलेखातून देण्यात आला आहे. 

'शेतकरी, कष्टकरी अशा प्रश्नांवर मुख्यमंत्र्यांशी संवाद साधायला काहीच हरकत नव्हती. विरोधी पक्षनेता शॅडो मुख्यमंत्री असतो. विरोधी पक्ष नेत्याकडे प्रश्न आणि माहिती घेऊन लोक जात येत असतात. पण फडणवीस या कामात अपयशी ठरताना दिसत आहेत. त्यांच्याकडे अर्धवट माहिती आहे. महाविकास आघाडीच्या घटक पक्षांमध्ये सुसंवाद आहे. सरकार चालवणे या भूमिकेवर तिन्ही पक्ष ठाम आहेत. हीच विरोधी पक्षाची पोटदुखी असेल तर आमचा नाईलाज आहे,' असं सामनातील अग्रलेखात लिहिण्यात आलं आहे.   

'फडणवीस यांनी दोनदा राज्याचे मुख्यमंत्रीपद भूषवलं आहे. राष्ट्रपती भवन, राजभवन, गृहमंत्रालय, ईडी, सीबीआय यांच्यामार्फत संवाद साधूनही महाविकास आघाडीचा एकही आमदार फुटला नाही.... आणखी 4000 वर्णांसाठी लेख सुरू ठेवा:
त्यामुळे तुमच्यापेक्षा आमच्यातील संवाद मस्त आहे.' असं पुढे लिहिण्यात आलं आहे.   

2. सरपंचच काय, मुख्यमंत्रीही जनतेतूनच निवडायला हवा-अण्णा हजारे

"या सरकारला विकेंद्रीकरण आणि आर्थिक पारदर्शकता नकोय, असं स्पष्ट दिसतंय. त्यामुळेच ग्रामपंचायत सदस्यातून सरपंच निवडीची पद्धत आणली जातेय. पण त्यामुळे लोकशाही धोक्यात येण्याची शक्यता आहे. फक्त गावचे सरपंच नव्हे तर राज्याचे मुख्यमंत्रीही थेट जनतेतूनच निवडून दिले पाहिजेत," असं मत ज्येष्ठ समाजसेवक अण्णा हजारे यांनी व्यक्त केलं. 'महाराष्ट्र टाईम्स'ने ही बातमी दिली आहे. 

अण्णा हजारे

लोकांची, लोकांनी, लोक सहभागातून चालवलेली लोकशाही येऊ शकेल. त्यामुळे सकाळी आठ वाजता शपथविधी घेण्याची वेळ येणार नाही किंवा वेगवेगळ्या हॉटेलांमध्ये राजकारण्यांना राहण्याची गरज पडणार नाही असंही ते म्हणाले. 

3. सोलापूरचे खासदार डॉ. जयसिद्धेश्वर महास्वामी यांचं जात प्रमाणपत्र रद्द

सोलापूरचे भाजप खासदार डॉ. जयसिद्धेश्वर महास्वामी यांची खासदारकी धोक्यात येऊ शकते. निवडणुकीच्या वेळी त्यांनी सादर केलेलं जात प्रमाणपत्र रद्द करण्याचा निर्णय जातपडताळणी समितीने घेतला आहे. 'नेटवर्क 18'ने ही बातमी दिली आहे. 

लिंगायत समाजातील गुरु असणाऱ्या जयसिद्धेश्वर स्वामी यांना हा मोठा धक्का मानला जात आहे. जयसिद्धेश्वर स्वामी यांनी वंचित बहुजन विकास आघाडीचे प्रमुख डॉ. प्रकाश आंबेडकर आणि काँग्रेसचे नेते सुशीलकुमार शिंदे यांचा पराभव केला होता. उमेदवारी अर्जाबरोबर बेडा जंगम जातीचा दाखला त्यांनी सादर केला होता. पण हे जात प्रमाणपत्र बनावट असल्याचा आरोप करत तक्रार दाखल करण्यात आली होती. प्रमोद गायकवाड, मिलिंद मुळे आणि विनायक कंडकुरे यांनी तक्रार दाखल केली होती. दरम्यान दक्षता समितीचा अहवाल आपल्याला मान्य नसून उच्च न्यायालयात अपील करणार असल्याचं जयसिद्धेश्वर स्वामींनी स्पष्ट केलं. 

 4. भीमा-कोरेगाव प्रकरणी शरद पवार यांचीही साक्ष नोंदवणार

भीमा-कोरेगावप्रकरणी राष्ट्रवादी काँग्रेसचे अध्यक्ष शरद पवार यांचीही साक्ष नोंदवण्यात येणार आहे. या प्रकरणाची चौकशी करत असलेल्या आयोगाचे अध्यक्ष न्यायमूर्ती जे.एन.पटेल यांनी ही माहिती दिली आहे.

शरद पवार यांनी एल्गार परिषद प्रकरणाची चौकशी करण्याची मागणी केली होती. त्यात त्यांनी भीमा कोरेगावबद्दल माहिती दिली होती. त्यानंतर पवारांची साक्ष नोंदवण्याची मागणी आयोगाकडे करण्यात आली आहे.

अॅड. प्रदीप...